Bréf um Exista, lífeyrissjóði, nauðasamninga og viðskiptasnilld

Lífeyrissjóðir í vanda

Kröfuhafarnir bæði erlendir og innlendir (lífeyrissjóðir) treysta ekki fingralöngu bakkabræðrunum. Enda hefur það sýnt sig að þeim er ekki treystandi. Samt ákveða kröfuhafarnir að halda lífi í hræinu. Af hverju spyr maður sig. Þeir koma með þetta týpíska svar að ef þeir halda lífi í hræinu þá fáist meira upp í kröfurnar en þessi 5% sem fást aðeins upp í kröfurnar núna skv. blöðunum.

Hið rétta svar er hins vegar að þar sem að kröfurnar í búið nema hundruðum milljarða og fást aðeins 5% upp í þær kröfur þá þarf að afskrifa mismuninn. Í staðinn fyrir að sýna sjóðfélögum stöðuna eins og hún er þ.e. að þeir hafa nánast tæmt lífeyrissjóðina þá ætla þeir að færa sjóðfélögum áfallið á 10 árum í smærri skömmtum.

Það er gráglettni örlaganna að það er verkalýðsforustan sem stendur vörð um fjárglæframennina til að það komist ekki upp um þá sjálfa. Þeir hafa ekki hugrekki til að segja fólkinu í landinu að þeir voru plataðir upp úr skónum. Ef þeir hefðu þetta hugrekki þá gætu þeir að minnsta kosti reynt að minnka tap fólksins í landinu með því að rifta þeim gerningum sem bræðurnir hafa gert og eru kröfuhöfum í óhag

- - -

Nauðasamningar

Það á að upplýsa almenning um hvað nauðasamningar þýða í raun.

Ef sukkið í lífeyrisjóðum landsmanna á að halda áfram mun velferðakerfið hrynja og Ísland mun færast áratugi aftur í tima. Almenningur á fullan rétt á að horfast í augu við það að öllum líkindum er 50% af lífeyrissparnaði landsmanna horfin, sem þýðir í raun 50% skerðing á lífeyrisgreiðslum.

Skilanefndirnar hafa legið undir ámæli um að vera orðnar ríki í ríkinu, þessu verður að breyta og krefjast verður að fyrirtæki sem eru í raun gjalþrota fari í gjaldþrot.

Það eru engin rök sem styðja það að það sé ekki á færri annarra en þeirra sem sett hafa þessi fyrirtæki og jafnframt þjóðina í þrot að þeir séu þeir einu sem séu hæfir til að stýra þessum fyrirtækum áfram.

- - -

Þeir þora ekki að horfast í augu við tapið

Nú er nokkuð að springa uppá yfirborðið sem ég hef haft illan grun um lengi.

Lífeyrissjóðirnir, eða réttara sagt ofaldir og spilltir stjórnarmenn þeirra og framkvæmdastjórar, vilja halda lífinu í Exista til að þurfa ekki að horfast strax í augu við nauðysnlegar afskriftir og reiði eigenda sjóðanna.

Vera svo reknir fyrir tapið með skömm.

Enn eitt dæmið um það hvernig liðið með spillta valdakrumluna hugar bara um rassinn á sjálfu sér til skamms tíma og gerir hvað sem er til að sitja örlítið lengur við völd og moka undir sig ofurlaunum.

Ég hugsa oft til blaðamannsins sem kom fram í vor með harða gagnrýni á sukkið í lifyerissjóðunum og sagði stuttu síðar frá því að sér hefði verið hótað. Síðan hefur verið þögn (eða þöggun). Er ekki þörf á að skoða þetta betur ?

Svo er krafa Exista um milljarð í tekjur á ári fyrir það eitt að halda utan um skuldir ekkert annað en STRÍÐSYFIRLÝSING frá “hinni þjóðinni í landinu” sem er að láta okkur borga eftir sig skaðann og REYNIR AÐ RÆNA OKKUR AFTUR Á MEÐAN.

P.S. Hvað er að gerast í Magma? Það er ekki spurning hvort maðkur sé í mysunni, bara hvar hann liggur.

- - -

Öfugsnúin viðskiptasnilld

Þetta er bara enn og aftur sönnun á snilld þessara drengja.

Voru Hagar ekki veðsettir upp í topp fyrir – undir hatti Baugs – sem skuldar hundruði milljarða?

Hvernig er hægt að taka Haga úr Baug – fá lán í sama banka sem Baugur skuldar alla þessa peninga í – og eignast Haga sem séreign eins og JAJ virðist gera þarna ?

Svo ítreka ég spurningu mina – hvernig er hægt að eiga alla miðlana og 65% af smásölumarkaði Íslands – búandi í útlöndum – en skulda vel yfir íslenskum fjárlögum – sé FL Group og Teymi tekið með ?

Bara snilld.